Σύνθεση αζωτούχων κουμαρινικών παραγώγων και μελέτη της οξείδωσής τους
Creators: name: Λαφαζάνης, Ιωάννης Στ.
Publisher: name: Aristotle University of Thessaloniki
Year: 2008
Subjects: 7-υδροξυκουμαρίνη
Διακυλοκουμαρίνες
Καρβονυλοϋδραζόνες
Τετραοξικός μόλυβδος
Διακετοξυίωδοβενζόλιο
7-hydroxycoumarin
Diacycloumarins
Carbonylhydrazones
Lead tetra acetate
Diacetoxyiodobenzele

description: Στην εργασία αυτή μελετήθηκε διεξοδικά η σύνθεση αζωτούχων παραγώγων κουμαρινικών καρβονυλικών ενώσεων και η οξείδωση τους με τετραοξικό μόλυβδο και διακετοξυιωδοβενζόλιο. Επίσης μελετήθηκε η χρησιμοποίηση των προϊόντων που προκύπτουν από τις αντιδράσεις αυτές ως πρώτες ύλες για την σύνθεση νέων ετεροκυκλικών ενώσεων καθώς και η πρακτική εφαρμογή τόσο των υδραζονικών πρώτων υλών όσο και των προϊόντων οξείδωσης. Για το σκοπό αυτό παρασκευάστηκε στην αρχή μια σειρά υδραζονών της 7-υδροξυ-8-ακετυλοκουμαρίνης και οξειδώθηκαν με τετραοξικό μόλυβδο. Από την οξείδωση απομονώθηκαν ως κύρια προϊόντα οι 7,8-διακυλοκουμαρίνες. Η μελέτη της οξείδωσης με τετραοξικό μόλυβδο επεκτάθηκε και σε μια σειρά υδραζονών της 6-ακετυλο-7-υδροξυκουμαρίνης, όπου απομονώ-θηκαν ως κύρια προϊόντα οι 6,7-διακυλοκουμαρίνες. Ο σχηματισμός των παραπάνω προϊόντων προκύπτει μέσω της αντίδρασης αντικατάστασης φαινολικού υδροξυλίου από ακυλο-ομάδα και εξηγείται με το μηχανιστικό σχήμα που προτείνεται. Στη συνέχεια μελετήθηκε η επίδραση του διακετοξυιωδοβενζολίου, οξειδωτικού εναλλακτικού του τετραοξικού μολύβδου και φιλικότερου προς το περιβάλλον, στις παραπάνω υδραζονικές κουμαρίνες. Οι αντιδράσεις οδήγησαν στο σχηματισμό των 7,8-διακυλοκουμαρινών. Ο σχηματισμός των προϊόντων εξηγείται με το μηχανιστικό σχήμα που προτείνεται. Παράλληλα μελετήθηκε η επίδραση της υδραζίνης στις 7,8-διακυλοκουμαρίνες με αποτέλεσμα τη σύνθεση των 7,10-υποκατεστημένων φθαλαζινονών. Επιπρόσθετα, έγινε προκαταρτική μελέτη της αντικαρκινικής δράσης των Ν-ακυλο-υδραζονών της 7-υδροξυ-8-ακετυλοκουμαρίνης, με σοβαρές ενδείξεις για ικανοποιητικά αποτελέσματα, καθώς και της αντιοξειδωτικής τους δράσης. Η προκαταρτική μελέτη της αντικαρκινικής δράσης επεκτάθηκε και στις 7,8-διακυλο-κουμαρίνες. Τέλος διερευνήθηκε η επίδραση του τετραοξικού μολύβδου και του διακετοξυιωδοβενζολίου στην οξίμη της 7-υδροξυ-8-ακετυλοκουμαρίνης. Από τις αντιδράσεις αυτές απομονώθηκε ως κύριο προϊόν το Ν-οξείδιο του 9-μεθυλο-κουμαρινο[8,7-d]ισοξαζολίου. Η πειραματική διαδικασία και τα αποτελέσματα που προέκυψαν από τις παραπάνω μελέτες παρουσιάζονται στη συνέχεια στα αντίστοιχα κεφάλαια. Στο θεωρητικό μέρος παρουσιάζονται διεξοδικά, στοιχεία γνωστά από την βιβλιογραφία, που αφορούν στη σύνθεση, στη χημική και βιολογική δράση όλων των ενώσεων που σχετίζονται με τη διατριβή αυτή. Συγκεκριμένα παρουσιάζεται βιβλιογραφία που αφορά α) τις πρώτες ύλες που χρησιμοποιήθηκαν: κουμαρίνες, ο-υδροξυ-αρυλοκετόνες, υδραζόνες, οξίμες, β) τα οξειδωτικά που χρησιμοποιήθηκαν: τετραοξικός μόλυβδος, διακετοξυιωδοβενζόλιο, γ) τα προϊόντα που προέκυψαν: ο-διακυλοβενζόλια, φθαλαζίνες, Ν-οξείδια του 1,2-βενζοϊσοξαζολίου
description: The synthesis of nitrogen derivatives of o-hydroxyacetylcoumarins and the study of their oxidatio reactions under treatment with either lead tetraacetate (LTA) or diacetoxyiodobenzene (PID) are the main objects of this study. In addition the use of the new products as starting materials for the synthesis of new heterocycles along with some biological properties of the new hydrazones as well as of the oxidation products were investigated. Initially, 7-hydroxy-8-acetyl-coumarin and 6-acetyl-7-hydroxy-coumarin were prepared to serve as substrates for the synthesis of two series N-acylhydrazones of the corresponding coumarins. Oxidation of the new hydrazones with either LTA or PID led to the metathesis products and the isolation of 7,8- and 6,7-diacylcoumarins respectively. The oxidation of the mixture of 7-hydroxy-8-acetyl-coumarin and 6-acetyl-7-hydroxy-coumarin N-acylhydrazones also led to the synthesis of 7,8-and 6,7-diacylcoumarins as mixtures that were isolated by column chromatography, giving the ability of an alternative method for the simultaneous synthesis of diacyloumarins. Subsequently, the reaction of 7,8-diacylcoumarins with hydrazine hydrate led to the formation of 7,10-disubstituted phthalazinones. Furthermore, 7-hydroxy-8-acetyl-coumarin N-benzoylhydrazone exhibited satisfactory antileucemic activity. Finally, the reaction of 7-hydroxy-8-acetyl-coumarin oxime led to the formation of oxidative cyclization product, 9-methyl-coumarin[8,7-d]isoxazole N-oxide